วิดีโอเกม ค.ศ. 1990
บทความนี้เกี่ยวกับวิดีโอเกม สำหรับภาพยนตร์ ค.ศ. 2005 ดูที่ พิตไฟเตอร์ (ภาพยนตร์)

***พิต-ไฟเตอร์*** (อังกฤษ: *Pit-Fighter*) เป็นเกมต่อสู้อาร์เคด ค.ศ. 1990 โดยบริษัทอาตาริเกมส์ซึ่งใช้นักแสดงสดแบบดิจิทัล และเป็นเกมต่อสู้เกมแรกของบริษัทอาตาริ ทั้งนี้ เกมอาร์เคดของญี่ปุ่นได้รับการเผยแพร่โดยบริษัทโคนามิ ส่วนเวอร์ชันบ้านเผยแพร่โดยบริษัทเท็งเง็ง

แอนิเมชันกราฟิกสำหรับตัวละครของผู้เล่นและคู่ต่อสู้ได้รับการสร้างขึ้นผ่านกระบวนการบลูสกรีน โดยนักแสดงตัวจริงจะทำการโพสท่าและการเคลื่อนไหวต่าง ๆ ที่หน้ากล้องวิดีโอ ส่วนแอนิเมชันตัวละครบนหน้าจอของเกมเป็นการเล่นซ้ำของฟุตเทจจริง ไม่ใช่แอนิเมชันแบบโรโตสโคป (วาดใหม่) ทั้งนี้ *พิต-ไฟเตอร์* เป็นเกมต่อสู้เกมที่สองที่ใช้สไปรต์การดิจิไทซ์ ต่อจาก*เรไกโดชิ: ไชนีสเอกซอซิสต์* ของบริษัทโฮมเดทา

รูปแบบการเล่น
-------------

รูปแบบการเล่นคล้ายกับ*ไวโอเลนซ์ไฟต์*ของบริษัทไทโต และ*สตรีตสมาร์ต*ของบริษัทเอสเอ็นเค ผู้เล่นจะต้องต่อยและเตะคู่ต่อสู้จนกว่าพลังงานจะหมด หากผู้เล่นกดปุ่มทั้งสามปุ่มพร้อมกัน ตัวละครจะใช้ "ท่าพิเศษ" ทั้งนี้ ผู้เล่นเริ่มต้นด้วยการเลือกหนึ่งในสามตัวละครที่สามารถเล่นได้ ซึ่งแต่ละคนมีการเคลื่อนไหว, ความเร็ว และพลังที่แตกต่างกัน โดยสามารถเล่นได้สูงสุดสามคนในแต่ละครั้ง แต่จะมีคู่ต่อสู้พิเศษให้ต่อสู้ในระหว่างการแข่ง 15 แมตช์ที่แตกต่างกันของเกม

ทุก ๆ ไฟต์ที่สามจะเป็นยกโบนัสที่เรียกว่ากรัดจ์แมตช์ ซึ่งในกรัดจ์แมตช์ ผู้เล่นจะต้องต่อสู้กับร่างโคลนที่ควบคุมโดยซีพียูของนักสู้หากเล่นคนเดียว หรือปะทะกับผู้เล่นคนอื่นในเกมหลายผู้เล่น การถูกน็อกลงสามครั้งจะทำให้ผู้เล่นออกจากกรัดจ์แมตช์ และผู้ชนะคือคนสุดท้ายที่ยืนอยู่ ส่วนการแพ้กรัดจ์แมตช์ไม่ได้ขับไล่ผู้เล่น แต่ผู้ชนะจะได้รับเงินโบนัส

สำหรับ "แชมเปียนชิปแมตช์" เป็นการต่อสู้ระหว่างผู้เล่นกับบุคคลลึกลับที่เยาะเย้ยระหว่างการแข่งเป็นระยะ ซึ่งคือแมสด์วอร์ริเออร์ โดยหากมีผู้เล่นมากกว่าหนึ่งคนก่อนการแข่งครั้งนี้ พวกเขาจะต้องต่อสู้กันจนตาย จนกว่าจะมีผู้ชนะเพียงคนเดียวและสามารถต่อสู้กับเขาได้

นอกจากนี้ ฝูงชนสามารถเข้าไปยุ่งเกี่ยวกับการโจมตี, ทิ้งอาวุธที่ใช้งานได้ หรือผลักผู้เล่นที่หลงทางกลับเข้าสู่การต่อสู้ ส่วนเพาเวอร์อัป "ยาเม็ดเพิ่มพลัง" ทำให้ผู้เล่นแข็งแกร่งขึ้นชั่วคราว และรับความเสียหายจากการโจมตีน้อยลง

### ตัวละคร

*พิต-ไฟเตอร์* มี 3 นักสู้ที่สามารถเล่นได้ ได้แก่:

* บัซ (บิล เชส): อดีตนักมวยปล้ำอาชีพผู้ยิ่งใหญ่และแข็งแกร่ง
* ไท (มาร์ก วิลเลียมส์): แชมป์คิกบอกซิงผู้ปราดเปรียว
* คาโต (เกลนน์ ฟรัตตีเชลลี): นักสู้สายดำชั้น 3 ที่รวดเร็ว

*พิต-ไฟเตอร์* มีฝ่ายตรงข้ามที่ไม่สามารถเล่นได้ 8 คน ซึ่งตัวละครหลายตัวมีชื่อนักแสดงที่รับบท:

* เอกซ์คิวชันเนอร์ (จอห์น อาไกวร์)
* เซาธ์ไซด์ จิม (เจมส์ ธอมป์สัน)
* เอนเจิล (แองเจลา สเตลลาโต)
* ซี.ซี. ไรเดอร์ (ริช วาร์กัส)
* แมด ไมลส์ (ไมลส์ แม็คโกแวน)
* เฮฟวีเมทัล (คิม โรดส์)
* เชนแมน เอ็ดดี (เอ็ดดี เบนันซิโอ)
* แมสด์วอร์ริเออร์ (บิล แมคอะลีนัน)

คนอื่น ๆ:

* ไนฟ์วูแมน (ไดแอน แบร์ตุชชี)
* ไนฟ์แมน (มิลต์ โลเปอร์)
* ฟันาลีวูแมน (ทีนา ไซเรเตอร์)
* ฟันาลีวูแมน (มาเรีย เลนิตซกี)
* บิ๊กคิดอินเดอะคราวด์ (เกเบรียล โครา)
* คราวด์ (ร็อบ โรว์)

การตลาด
-------

ใน ค.ศ. 1991 มีเวอร์ชันของเกมวางจำหน่ายสำหรับซูเปอร์นินเทนโดเอ็นเตอร์เทนเมนต์ซิสเตม, เมกาไดรฟ์/เจเนซิส, มาสเตอร์ซิสเตม, อามิกา, แอมสตรัด ซีพีซี, อาตาริ เอสที, คอมโมดอร์ 64, เอ็มเอส-ดอส, และแซดเอกซ์ สเปกตรัม ส่วนในเดือนกุมภาพันธ์ ค.ศ. 1993 เวอร์ชันสเปกตรัมได้รับการเผยแพร่โดยเป็นส่วนหนึ่งของเกมรวม*ซูเปอร์ไฟเตอร์* ร่วมกับ*ไฟนอลไฟต์* และ*ดับเบิลยูดับเบิลยูเอฟ เรสเซิลเมเนีย* อนึ่ง เวอร์ชันซูเปอร์นินเทนโดเอ็นเตอร์เทนเมนต์ซิสเตมขาดผู้ชมแบบโต้ตอบ, อาวุธ และตัวละครสามตัว ได้แก่: เซาธ์ไซด์ จิม, เฮฟวีเมทัล และแมด ไมลส์

เวอร์ชันพกพาเปิดตัวสำหรับอาตาริลิงซ์และเกมบอยใน ค.ศ. 1992 ส่วนบริษัทไทเกอร์อิเล็กทรอนิกส์ได้เปิดตัวเวอร์ชันพกพาเฉพาะของตัวเอง

นอกจากนี้ เกมอาร์เคดเวอร์ชันโปรแกรมเลียนแบบอยู่ใน*มิดเวย์อาร์เคดเทรเซอส์ 2* สำหรับเกมคิวบ์, เพลย์สเตชัน 2 และเอกซ์บอกซ์ รวมถึงและในมิดเวย์อาร์เคดเทรเซอส์ดีลักซ์อิดิชัน (ค.ศ. 2006) สำหรับไมโครซอฟท์ วินโดวส์ ซึ่งเวอร์ชันนี้เดินเครื่องด้วยความเร็วที่เร็วกว่าเกมอาร์เคดดั้งเดิม ตลอดจน*พิต-ไฟเตอร์* ได้รวมอยู่ใน*มิดเวย์อาร์เคดออริจินส์*เมื่อ ค.ศ. 2012

การตอบรับ
---------

| การตอบรับ |
| --- |
|  |

บริษัทอาตาริได้ขายเฉพาะอาร์เคดกว่า 8,000 เครื่องทั่วโลก ซึ่งรวมถึง 5,500 เครื่องในทวีปอเมริกาเหนือและ 1,000 เครื่องในทวีปยุโรป และ 1,500 เครื่องในประเทศญี่ปุ่นโดยบริษัทโคนามิ นอกจากนี้ มีรายงานว่ามีการสร้างและขายสำเนาละเมิดลิขสิทธิ์มากกว่า 10,000 ชุดในประเทศเกาหลีใต้ โดยมีการขายชุดเพิ่มเติมจำนวนมาก (เฉพาะพีซีบี)

ในทวีปอเมริกาเหนือ เกมนี้ได้เป็นตู้อาร์เคดตั้งตรงงที่ทำรายได้สูงสุดในชาร์ต*รีเพลย์*อาร์เคดในเดือนตุลาคม ค.ศ. 1990 และรายได้จากการหยอดเหรียญรายสัปดาห์เฉลี่ยอยู่ที่ 413.75 ดอลลาร์ต่อหน่วยอาร์เคดในช่วงเดือนพฤศจิกายนถึงธันวาคม ค.ศ. 1990 ส่วนในประเทศญี่ปุ่น *เกมแมชชีน*ฉบับวันที่ 1 มกราคม ค.ศ. 1991 ระบุว่า*พิต-ไฟเตอร์* เป็นหน่วยอาร์เคดบนโต๊ะที่ประสบความสำเร็จสูงสุดอันดับเจ็ดของเดือน

จูเลียน ริกนอล จากนิตยสาร*คอมพิวเตอร์แอนด์วิดีโอเกมส์*ให้คะแนนเวอร์ชันอาร์เคดนี้ที่ 90 เปอร์เซ็นต์ โดยกล่าวถึงเกมนี้ว่าเป็น "เกมบีตเอ็มอัปที่สนุกสุดเหวี่ยงซึ่งอัดแน่นไปด้วยพลัง" และ "หนึ่งในเกมต่อสู้อาร์เคดที่สนุกที่สุดในระยะเวลาอันยาวนาน" ส่วนนิตยสาร*แซป!64* ให้คำวิจารณ์เชิงลบแก่เกมนี้มากกว่า โดยกล่าวเกมนี้ว่าเป็นเกม "เกมบีตเอ็มอัปที่ต่อต้านช่วงสำคัญสุดยอด" และเขียนว่าโหมดแสดงตัวอย่างเป็นส่วนที่ดีที่สุดของเกม พวกเขาติเตียนเฟรมอนิเมชันที่จำกัดและเปรียบเทียบกับ*เดอะคอมบาไทรส์* และ*ไฟนอลไฟต์*อย่างไม่พึงใจ

ส่วนเดวิด วิลสัน จากนิตยสาร*คอมพิวเตอร์เกมมิงเวิลด์*พอใจเวอร์ชันอามิกา โดยระบุว่า "เป็นเกมอาร์เคดที่ได้เทเลพอร์ต" และสรุปว่าเกมนี้ "นำเสนอตัวเลือกสำหรับผู้เล่นสองคนที่ขาดหายไปในเกมต่อสู้หลาย ๆ เกม และมีความชุลมุนวุ่นวายเพียงพอสำหรับเกมเมอร์ที่มีความรุนแรงที่สุด"

ด้านจอร์จและร็อบได้วิจารณ์เวอร์ชันซูเปอร์นินเทนโดเอ็นเตอร์เทนเมนต์ซิสเตมในนิตยสาร*นินเท็นโดเพาเวอร์* โดยจอร์จแสดงความคิดเห็นว่าเกมนี้ "ควบคุมยากมาก" และร็อบแสดงความคิดเห็นเกี่ยวกับกราฟิกที่ใช้คนแปลงเป็นดิจิทัล โดยระบุว่า "มันไม่สำคัญว่าจะใช้เทคโนโลยีใหม่หรือไม่ คำถามคือ "เกมนี้สนุกไหม" และฉันคิดว่าคำตอบในกรณีนี้คือ "ไม่"" ซึ่งร็อบและจอร์จให้คะแนนกราฟิกและเสียงที่ 2.5, การควบคุมที่ 2, ความท้าทายที่ 2 ตลอดจนธีมและความสนุกที่ 2.5

อนึ่ง นิตยสาร*เมกาเทค*ให้คะแนนเวอร์ชันเมกาไดรฟ์ที่ 80 เปอร์เซ็นต์ ขณะที่นิตยสาร*เมกา*ได้จัดอันดับเวอร์ชันเมกาไดรฟ์ไว้อันดับที่ 27 สำหรับเกมเมกาไดรฟ์ยอดนิยมตลอดกาล

ส่วนในเดือนกุมภาพันธ์ ค.ศ. 1993 นิตยสาร*ยัวร์ซินแคลร์*ได้ให้คะแนนเวอร์ชันแซดเอกซ์ สเปกตรัม ที่ 28 เปอร์เซ็นต์

สิ่งสืบเนื่อง
-------------

นิตยสาร*อิเล็กทรอนิกเกมมิงมันทลี*และนิตยสาร*เกมโปร*ได้มีตัวอย่างภาคต่อที่วางแผนไว้ในชื่อ*พิตไฟเตอร์ II* โดยบริษัทเท็งเง็ง ซึ่งเดิมทางนิตยสารอ้างว่าสร้างเสร็จแล้วกว่า 75 เปอร์เซ็นต์ และจะวางจำหน่ายสำหรับเซกา เจเนซิส ในไตรมาสที่สี่ของ ค.ศ. 1993

โดยตัวละครอย่างคาโต, บัซ และไท ได้กลับมาพร้อมกับนักสู้ใหม่ที่เลือกได้สามคน ได้แก่: คอนเนอร์ (แชมป์คาราเต้), ทานยา (ราชินีโรลเลอร์) และชีฟ (อดีตบอดีการ์ด) ซึ่งนักสู้ใหม่เหล่านั้นยังเป็นตัวละครสามตัวที่สามารถเล่นได้ในเกมที่ตามมาของบริษัทอาตาริอย่าง*การ์เดียนส์ออฟเดอะฮูด* ตลอดจนมีภาพที่แสดงนักสู้ซีพียูสองตัว ได้แก่ เฮลกา (ด่าน 1) และเจย์-เจย์ (ด่าน 2)

อ้างอิง
-------

1. 1 2 3  "Production Numbers" (PDF). Atari Games. August 31, 1999. คลังข้อมูลเก่าเก็บจากแหล่งเดิม (PDF)เมื่อ 2013-05-10. สืบค้นเมื่อ April 19, 2021.
2. 1 2  "News Digest". *RePlay*. Vol. 15 no. 12. September 1990. p. 23.
3. 1 2  "Pit-Fighter (Video Game 1990)". *IMDb*.
4. ↑  "Pit-Fighter". MobyGames. สืบค้นเมื่อ November 9, 2013.
5. ↑  "Bill Chase". *IMDb*. สืบค้นเมื่อ 2022-11-09.
6. ↑  "Marc D. Williams". *IMDb*. สืบค้นเมื่อ 2022-11-09.
7. ↑  "Glenn Fratticelli". *IMDb*. สืบค้นเมื่อ 2022-11-09.
8. ↑  "John Aguire". *IMDb*. สืบค้นเมื่อ 2022-11-09.
9. ↑  "James Thompson". *IMDb* (ภาษาอังกฤษแบบอเมริกัน). สืบค้นเมื่อ 2022-11-09.
10. ↑  "Angela Stellato". *IMDb*. สืบค้นเมื่อ 2022-11-09.
11. ↑  "Rich Vargas". *IMDb* (ภาษาอังกฤษแบบอเมริกัน). สืบค้นเมื่อ 2022-11-09.
12. ↑  "Miles McGowan". *IMDb*. สืบค้นเมื่อ 2022-11-09.
13. ↑  "Kim Rhodes". *IMDb*. สืบค้นเมื่อ 2022-11-09.
14. ↑  "Eddie Venancio". *IMDb*. สืบค้นเมื่อ 2022-11-09.
15. ↑  "Bill McAleenan". *IMDb* (ภาษาอังกฤษแบบอเมริกัน). สืบค้นเมื่อ 2022-11-09.
16. ↑  "Dianne Bertucci". *IMDb*. สืบค้นเมื่อ 2022-11-09.
17. ↑  "Milt Loper". *IMDb*. สืบค้นเมื่อ 2022-11-09.
18. ↑  "Tina Scyrater". *IMDb*. สืบค้นเมื่อ 2022-11-09.
19. ↑  "Maria Lenytzkyj". *IMDb* (ภาษาอังกฤษแบบอเมริกัน). สืบค้นเมื่อ 2022-11-09.
20. ↑  "Gabriel Knight". *IMDb*. สืบค้นเมื่อ 2022-11-09.
21. ↑  "Rob Rowe". *IMDb*. สืบค้นเมื่อ 2022-11-09.
22. 1 2  "Super Fighter". Ysrnry.co.uk. คลังข้อมูลเก่าเก็บจากแหล่งเดิมเมื่อ August 13, 2012. สืบค้นเมื่อ August 10, 2012.
23. ↑  "Tiger Electronics Electronic Pit Fighter Reviews, Pricing, Specs". *Engadget* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2022-11-09. สืบค้นเมื่อ 2022-11-09.
24. ↑  "Tiger Pit Fighter". *www.handheldmuseum.com*. สืบค้นเมื่อ 2022-11-09.
25. ↑  "Midway Arcade Origins Review". *IGN*. November 13, 2012. สืบค้นเมื่อ October 15, 2016.
26. 1 2  Rignall, Julian (January 1991). "Pit Fighter". *Computer+Video Games*. No. 110. p. 140. สืบค้นเมื่อ March 26, 2018.
27. ↑  *MegaTech* rating, EMAP, issue 5, page 78, May 1992
28. ↑  "RePlay: The Players' Choice". *RePlay*. Vol. 16 no. 1. October 1990. p. 4.
29. ↑  "Editorial". *RePlay*. Vol. 16 no. 4. January 1991. p. 6.
30. ↑  "Game Machine's Best Hit Games 25 - テーブル型TVゲーム機 (Table Videos)". *Game Machine* (ภาษาญี่ปุ่น). No. 395. Amusement Press, Inc. January 1, 1991. p. 37.
31. ↑  Hogg, Robin (February 1991). "Pit-Fighter (Atari games)". *Zzap!64*. p. 51.
32. ↑  Wilson, David (October 1992). "Domark's Punch-Drunk Coin-Op Conversion: Pit-Fighter". *Computer Gaming World*. No. 99. p. 66.
33. 1 2  George; Rob (January 1992). "George & Rob's Now Playing". *Nintendo Power*. Vol. 32. p. 102.
34. ↑  "Pit-Fighter Review" (PDF). *MegaTech*. February 1992. pp. 28–30.
35. ↑  "Top Mega Drive Games of All Time". *Mega*. No. 1. Future Publishing. October 1992. p. 76.
36. 1 2  Gurka, John (August 1993). "Fact-Files: Pit Fighter II". *Electronic Gaming Monthly*. No. 49. Sendai Publishing. pp. 134–135.
37. ↑  "Short ProShots: Genesis (Pit-Fighter II)". *GamePro*. No. 51. IDG. October 1993. p. 148.

แหล่งข้อมูลอื่น
---------------

* *พิต-ไฟเตอร์* ที่ Killer List of Videogames

* *พิต-ไฟเตอร์* ที่ MobyGames